recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/மீசு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மீசி வெள்ளைக் கண்ணி** (*கெலெயா சாவானிகா*) என்றும் அழைக்கப்படும் சாவகம் சாம்பல் தொண்டை வெள்ளைக் கண்ணி அல்லது சாம்பல் தொண்டை ஐபோன் என்பது பறவைச் சிற்றினம் ஆகும். இப்பறவை *சூசுடெரோபிடே* குடும்பத்தினைச் சார்ந்தது. இது சாவகம் மற்றும் பாலி தீவுகளில் மட்டுமே வாழும் அகணிய உயிரி.

மேற்கோள்கள்
-----------

1. ↑  BirdLife International (2018). "*Heleia javanica*". *IUCN Red List of Threatened Species* **2018**: e.T22714295A131969784. doi:10.2305/IUCN.UK.2018-2.RLTS.T22714295A131969784.en.. பார்த்த நாள்: 13 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q73950
* ADW: Lophozosterops\_javanicus
* Avibase: D1A66559B31872BC
* BOLD: 118976
* ஈபேர்டு: jgtwhe1
* GBIF: 2489329
* iNaturalist: 17517
* IRMNG: 10458456
* ITIS: 560884
* என்.சி.பி.ஐ: 634310
* Xeno-canto: Lophozosterops-javanicus

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Heleia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**தடித்த அலகு கெலியா** (*Thick-billed heleia*) என்பது புளோரசு வெள்ளைக் கண்ணி என்றும் அழைக்கப்படுவது குருவிச் சிற்றினம் ஆகும். இது *சூசுடெரோபிடே* குடும்பத்தைச் சேர்ந்த ஒரு பறவை ஆகும். இது இந்தோனேசிய சும்பாவா மற்றும் புளோரசு தீவுகளில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்பமண்டல வறண்ட காடுகள், மிதவெப்ப அல்லது வெப்பமண்டலம் ஈரமான தாழ் நிலக் காடுகள் மற்றும் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

1. ↑  BirdLife International (2016). "*Heleia crassirostris*". *IUCN Red List of Threatened Species* **2016**: e.T22714323A94411625. doi:10.2305/IUCN.UK.2016-3.RLTS.T22714323A94411625.en.. பார்த்த நாள்: 12 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3176551
* விக்கியினங்கள்: Heleia crassirostris
* ADW: Heleia\_crassirostris
* Avibase: 2F3B27C1E6CA17CE
* BirdLife: 22714323
* BOLD: 118969
* ஈபேர்டு: flowhe1
* GBIF: 2489418
* iNaturalist: 17514
* IRMNG: 10216378
* ITIS: 560360
* IUCN: 22714323
* என்.சி.பி.ஐ: 634299
* Xeno-canto: Heleia-crassirostris

 |
**மாதவ் சவான்** (Madhav Chavan) (பிறப்பு 1954) ஓர் சமூக ஆர்வலரும் மற்றும் தொழில்முனைவோரும் ஆவார். இவர் கல்வி இலாப நோக்கற்ற பிரதம் என்ற நிறுவனத்தின் இணை நிறுவனரும் மற்றும் தலைமை நிர்வாக அதிகாரியாகவும் உள்ளார்.  இந்தியா முழுவதும் உள்ள ஆதரவற்ற குழந்தைகளுக்கு அடிப்படை வாசிப்பு, எழுதுதல் மற்றும் எண்கணிதம் ஆகியவற்றைக் கற்பிப்பதை நோக்கமாகக் கொண்ட ரீட் இந்தியா என்ற பிரச்சாரத்தையும் இவர் தொடங்கினார். கல்வித் துறையில் ஒரு சமூக தொழில்முனைவோர் அமைப்பாக அதன் புதுமை மற்றும் தலைமைத்துவத்திற்காக கிராவிஸ் பரிசு மற்றும் ஸ்கோல் விருது ஆகியவற்றால் பிரதம் அங்கீகரிக்கப்பட்டுள்ளது. 2012 ஆம் ஆண்டில் சவான் கல்விக்கான உலகக் கண்டுபிடிப்பின் உச்சி மாநாட்டில் முன்னணி-சமூக-பங்களிப்பாளர் விருதை பெற்றுள்ளார். செயல்பாட்டுத் துறையில் முன்மாதிரியான பணிக்காக இந்தியாவின் மிக உயர்ந்த விருதான் இது கல்வித் துறையில் நோபல் பரிசுக்கு சமமானதாகக் கருதப்படுகிறது. 2011 ஆம் ஆண்டு சமூக தொழில்முனைவோருக்கான ஸ்கோல் விருதையும் பெற்றார்.

ஆரம்ப கால வாழ்க்கை
------------------

மாதவ் சவான் மகாராட்டிராவில் யஷ்வந்த் சவான் என்பவருக்கு மகனாகப் பிறந்தார். இவரது தந்தை விளாதிமிர் லெனினால் ஈர்க்கப்பட்டு லால் நிஷான் என்ற கட்சியை நிறுவியவர். மாதவ் சவான் காரில் உள்ள பிபிஎம் உயர்நிலைப் பள்ளியிலும் ஜெய் இந்த் கல்லூரியிலும் படித்தார். மும்பையில் உள்ள அறிவியல் தொழிநுட்ப நிறுவனத்தில் வேதியியலில் இளம் அறிவியல் மற்றும் முது அறிவியல் பட்டம் பெற்றார். மேலும் இவர் 1983 இல் ஒகையோ மாநில பல்கலைக்கழகத்தில் வேதியியலில் முனைவர் பட்டமும் பெற்றுள்ளார்.

தொழில்
------

1989 இல் மும்பை சேரிகளில் தேசிய எழுத்தறிவுத் திட்டத்தில் வயது வந்தோருக்கான கல்வியறிவை வழங்குவதற்காகான பிரதம் என்ற திட்டத்தில் ஈடுபடுவதற்கு முன்பு மாதவ் சவான் ஐக்கிய அமெரிக்காவின் டெக்சாஸ் மாநிலத்தின் ஹியூஸ்டன் பல்கலைக்கழகம் மற்றும் மும்பை, வேதியியல் தொழில்நுட்ப நிறுவனம்ஆகியவற்றில் வேதியியலைக் கற்பித்தார்.

1983ல் இந்தியா திரும்பிய இவர் சில வருடங்கள் தூர்தர்ஷனுக்காக கல்வியறிவுத் திட்டங்களைத் தயாரித்த பிறகு, மும்பையின் சேரிகளில் கற்பிக்க ஐக்கிய நாடுகளின் சிறுவர் நிதியம் திட்டத்தில் பணியாற்ற அழைக்கப்பட்டார்.

மாதவ் சவான் 2004 முதல் 2008 வரை தேசிய ஆலோசனைக் குழுவின் உறுப்பினராக இருந்தார்  இந்திய அரசாங்கத்தின் அனைவருக்கும் கல்வி இயக்கத்தின் தலைமைக் குழுவின் உறுப்பினராகவும் உள்ளார். மேலும், அதன் நான்கு அரையாண்டு கூட்டு மறுஆய்வு பணிகளில் உறுப்பினராக உள்ளார்.

தனிப்பட்ட வாழ்க்கை
------------------

மாதவ் சவான் பழைய உலக சர்வதேசத் திரைப்படங்களின் தீவிர ரசிகர். தொழில்முறை புகைப்படக் கலைஞரான இவர், மராத்தியில் 'சம்பவ்' என்ற புத்தகத்தை எழுதியுள்ளார்.

மேற்கோள்கள்
-----------

வெளி இணைப்புகள்
---------------

1. ↑  "Dr. Madhav Chavan (SSIR)".
2. ↑  "Madhav Chavan gets 'Skoll Award for Social Entrepreneurship'". 16 March 2011.
3. ↑  "Putting education on fast-track- Hindustan Times". Archived from the original on 2010-05-27. பார்க்கப்பட்ட நாள் 2010-06-05.
4. ↑   *Sambhav*.. பார்த்த நாள்: 31 May 2023.
**கோர்மனைட்டு** (*Gormanite*) என்பது (Fe,Mg)3Al4(PO4)4(OH)6·2H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுபேட்டு வகை கனிமமாகும். 1922 முதல் 2020 ஆம் ஆண்டுகள் வரையிலான காலத்தில் வாழ்ந்த தொராண்டோ பல்கலைக்கழகத்தின் பேராசிரியர் தொனால்டு எர்பர்ட்டு கோர்மன் நினைவாக கனிமத்திற்கு கோர்மனைட்டு என்று பெயரிடப்பட்டுள்ளது. கோர்மனைட்டை பன்னாட்டு கனிமவியல் நிறுவனம் Gm என்ற குறியீட்டால் அடையாளப்படுத்துகிறது

தோற்றம்
-------

கோர்மனைட்டு கனிமம் முதன்முதலில் 1981 ஆம் ஆண்டு கனடாவின் யூகோன் பிரதேசத்தில் உள்ள டாசன் சுரங்க மாவட்டத்தில் ரேபிட் கிரீக்கு மற்றும் பிக் பிசு நதியில் காணப்பட்டதாக விவரிக்கப்பட்டது. இவ்விடங்களில் இது இரும்பு பாசுபேட்டு கணுக்களில் இழைகளாக காணப்பட்டது. பிசுபீ, அரிசோனா பகுதிகளில் இது ஒரு தோனலைட்டு பாறைப் பிளவுகளில் ஊடுருவி பெரிய படிகங்களாக இருந்தது. அமெரிக்காவின் நியூபோர்ட்டு நகரம், சல்லிவன் மாகாணம், நியூ ஆம்சையர் குரோட்டன், கிராப்டன் மாகாணம் போன்ற பகுதிகளிலும் காணப்படுவதாக தெரிவிக்கப்பட்டுள்ளது. நமீபியாவின் கரிபிப்பிற்கு தெற்கே உள்ள தீப்பாறைகளிலும் கோர்மனைட்டு கிடைப்பதாக பதிவாகியுள்ளது.

மேற்கோள்கள்
-----------

1. 1 2 3  Handbook of Mineralogy
2. ↑  Warr, L.N. (2021). "IMA–CNMNC approved mineral symbols". *Mineralogical Magazine* **85** (3): 291–320. doi:10.1180/mgm.2021.43. Bibcode: 2021MinM...85..291W.
**நாகலிங்கம் எதிர்வீரசிங்கம்** (*Nagalingam Ethirveerasingam*, 1933 – 19 ஏப்ரல் 2024) இலங்கைக் கல்விமானும், விளையாட்டு வீரரும் ஆவார். 1952, 1956 ஆகிய ஆண்டுகளில் ஒலிம்பிக் போட்டிகளிலும் மூன்று ஆசியப் போட்டிகளிலும் இலங்கைக்காக விளையாடியவர்.

இலங்கையின் முன்னணி உயரப்பாய்தல் வீரராகவும், சாதனையாளராகவும் திகழ்ந்தவர். அனைத்துலகப்போட்டியில் களப்போட்டியொன்றில்
இலங்கைக்கு முதன்முதலாக தங்கப்பதக்கத்தை பெற்றுக்கொடுத்தவர். 1958ல் ஜப்பானில் டோக்கியோவில் நடைபெற்ற ஆசிய விளையாட்டுப்போட்டிகளில், உயரப்பாய்தலில் புதிய ஆசிய சாதனையை நிறுவியதோடு, தங்கப்பதக்கத்தையும் பெற்றவர்.

எதிர்வீரசிங்கம் யாழ்ப்பாண மாவட்டம், பெரியவிளான் என்ற ஊரில் பிறந்தவர். முதலில் யாழ்ப்பாணம் மத்திய கல்லூரியிலும், பின்னர் கொழும்பு சாந்த ஜோசப் கல்லூரியிலும் பயின்ற இவர் கல்லூரி மாணவனாக இருந்தபோதே அகில இலங்கை சாதனையை முறியடித்திருக்கிறார். தற்போது இவர் அமெரிக்காவில் வசிக்கிறார். இவரது உடன்பிறந்தவர்களான என். ராஜசிங்கம், என். பரராஜசிங்கம், என். செகராஜசிங்கம் ஆகியோரும் கல்லூரிக்காலத்தில் பரவலாக அறிந்த விளையாட்டு வீரர்களாக இருந்தவர்கள்.

இலங்கை, சியேரா லியோனி, பப்புவா நியூ கினி, நைஜீரியா ஆகிய நாடுகளில் பல்கலைக்கழக விரிவுரையாளராகப் பணியாற்றிய இவர் யுனெஸ்கோவிலும் ஐந்து ஆண்டுகள் பணியாற்றினார்.

மேற்கோள்கள்
-----------

1. 1 2 3  "Ethir: Olympian and Bridge-Builder". *SangamOrg*. 2008-07-23.. பார்த்த நாள்: 2009-01-07.

வெளி இணைப்புகள்
---------------

* Selected Writings
* Ethirveerasingam recalls his Olympics days Inspired by Olympics colour film in 1940s பரணிடப்பட்டது 2016-01-26 at the வந்தவழி இயந்திரம், தி ஐலண்ட், சூலை 9, 2012 - (ஆங்கில மொழியில்)
* The 25 - day voyage to Helsinki was a huge experience for Ethir பரணிடப்பட்டது 2016-01-26 at the வந்தவழி இயந்திரம், தி ஐலண்டு, சூலை 11, 2012 - (ஆங்கில மொழியில்)
* Missed opportunity in 1960 and his moments in cricket, Ethirveerasingam recalls his Olympics days பரணிடப்பட்டது 2016-01-26 at the வந்தவழி இயந்திரம், தி ஐலண்ட், சூலை 12, 2012 - (ஆங்கில மொழியில்)
* Sri Lankan Olympian Nagalingam Ethirveerasingam on his hopes for reconciliation – video, த கார்டியன், செப்டம்பர் 20, 2013
**இராணி சாந்தா** (*Rani Chanda-*1912-19 சூன் 1997) என்பவர் ஓர் இந்தியக் கலைஞரும் எழுத்தாளரும் ஆவார்.

இளமை
----

இராணி சந்தா பூர்ணாசசி தேவி மற்றும் குல சந்திர தே ஆகியோரின் ஐந்து குழந்தைகளில் ஒருவர் ஆவார். இவரது தந்தை இரவீந்திரநாத் தாகூரின் நண்பர். விசுவபாரதியில் இசை, நடனம் மற்றும் கலைகளில் பயிற்சி பெற்ற இவர், இரவீந்திரநாத்தின் நடன நாடக உரைகளில் வழக்கமான பங்கேற்பவராக இருந்தார். இந்தியாவில் உலர் புள்ளி பொறி வரைதலின் முன்னோடியான முகுல் சந்திர டே, இவரது மூத்த சகோதரர் ஆவார்.

படைப்புகள்
----------

இரவீந்திரநாத் தாகூர் முதலில் இராணி சந்தாவினை எழுதுமாறு அறிவுறுத்தினார். அபனிந்திரநாத் தாகூர், இரவீந்திரநாத் கதைகளைச் சொல்லும்போது, தலைப்பைத் தீர்மானிக்க முடியாமல், தான் எடுத்த குறிப்புகளைக் கவிஞருக்குக் காட்டுவார். கவிஞர் இவற்றை விரும்பினார். மேலும் அபனிந்திரநாத்தை இதுபோன்ற கதைகளைச் சேகரிக்க ஊக்குவித்தார். இத்தொகுப்புகள் பின்னர் அபனிந்திரநாத்தின் 70வது பிறந்தநாளில் *கோரோவா* என்ற பெயரில் வெளியிடப்பட்டன.

இரவீந்திரநாத் தாகூர் உடல்நிலை சரியில்லாமல் எழுதக் கூட முடியாதபோது, இராணி சந்தா கவிஞரின் பேச்சைக் கேட்டு கடிதங்களை எழுதுவார். இதில் இவர் கையெழுத்திடுவார். இந்தக் காலகட்டத்தில் கவிஞர் உரைத்த கவிதைகளையும் கட்டுரைகளையும் இவர் பதிவு செய்தார்.

இராணி சந்தா 1942ஆம் ஆண்டில் இந்தியச் சுதந்திர இயக்கத்தில் ஈடுபட்டதற்காகச் சிறையில் அடைக்கப்பட்டார். சிறையில் இருந்த தன்னுடைய நாட்களை விவரிக்கும் *ஜெனானா படோக்* என்ற புத்தகத்தை இவர் எழுதினார். *போத்தே கேட்* எனத் தனது கணவருடன் உத்தியோக பூர்வச் சுற்றுப்பயண அனுபவங்களைப் பற்றி எழுதினார்.

தனிப்பட்ட வாழ்க்கை
------------------

தோட்டம் *ஜீத்-பும்* ஷியாம்பதியில்.
இராணி சந்தா ரவீந்திரநாத் தாகூரின் தனிப்பட்ட செயலாளர் அனில் குமார் சந்தாவை மணந்தார். இது ஒரு காதல் திருமணமாக இருந்தது. இதனைக் கவிஞர் நிகழ்த்திவைத்தார். இவர்கள் திருமண விழா 1934ஆம் ஆண்டில் பம்பாயில் உள்ள டாட்டா அரண்மனையில் நடந்தது. இதில் சரோஜினி நாயுடு, ஆர். ராஜகோபாலாச்சாரி மற்றும் எஸ். இராதாகிருஷ்ணன் போன்ற பிரமுகர்கள் கலந்து கொண்டனர். தாகூரின் மரணத்திற்குப் பிறகு, இவர் தனது கணவருடன் தில்லிக்குச் சென்று தனது வாழ்க்கையின் 20 ஆண்டுகளை அங்கே கழித்தார். 1955ஆம் ஆண்டில், கலாச்சாரக் குழுவில் உறுப்பினராக இருந்த இவர், தனது கணவருடன் கிழக்கு ஐரோப்பா மற்றும் அப்போதைய சோவியத் ஒன்றியத்திற்குச் சென்றார். 1972ஆம் ஆண்டில் சாந்திநிகேதனுக்குத் திரும்பிய இவர், சியாம்பதி என்ற இடத்தில் இறக்கும் வரை தனது ஜீத் பூம் இல்லத்தில் தங்கியிருந்தார்.

விருதுகள்
---------

இராணி சந்தா 1954ஆம் ஆண்டில் தனது பயணக் குறிப்பான *பூர்ணோகும்போவிற்காக* இரவீந்திர புரசுகார் விருதினைப் பெற்றார். இவருக்கு கொல்கத்தா பல்கலைக்கழகம் புவன் மோகினி தங்கப் பதக்கம் வழங்கி கௌரவித்தது. இரவீந்திர பாரதி பல்கலைக்கழகம் இவரது இலக்கியத்திற்காக *டி. லிட்.* பட்டம் வழங்கியது.

மேற்கோள்கள்
-----------

1. 1 2 3  Sengupta, Subodh Chandra. *সংসদ বাঙালি চরিতাভিধান – দ্বিতীয় খণ্ড*. সাহিত্য সংসদ.
2. ↑  George Allen & Unwin. *The International Who's Who 1943–44*. பக். 197.
3. ↑  Sarkar. "Print the legends". *The Hindu*. .
4. ↑  Rani Chanda (1941). *Ghorowa*. .
5. ↑  Chanda, Rani. *Jenana Fatok*. Prakash Bhavan.
6. ↑  Chanda, Rani. *Pathe-ghāṭe*. Ananda.
7. 1 2  Mukhopadhay, Abir. "শূন্য নীড়". ABP.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* அமெரிக்க ஐக்கிய நாடுகள்

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Todiramphus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பழுப்பு மரங்கொத்தி** (*Sombre kingfisher-தோடிராம்பசு புனிப்ரிசு*) என்பது அல்செடினிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவின் வடக்கு மலுக்குவில் உள்ள ஹல்மஹேரா தீவில் மட்டுமே காணப்படும் அகணிய உயிரி.

சோம்ப்ரே மரங்கொத்தியின் இயற்கை வாழிடம் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப மண்டல அல்லது வெப்ப மண்டல சதுப்புநிலக் காடுகள், மிதவெப்பமண்டல அல்லது வெப்ப மண்டல சதுப்பு நிலங்கள் மற்றும் தோட்டங்கள் ஆகும். இது வாழ்விட இழப்பால் அச்சுறுத்தப்படுகிறது.

விளக்கம்
--------

பழுப்பு மரங்கொத்தி ஒப்பீட்டளவில் பெரிய மீன்கொத்தி போன்று 28 செ.மீ. நீளமுடையது. இது வெள்ளை வயிறு மற்றும் கழுத்துடன் ஆலிவ் முதல் கருப்பு மேல் பகுதிகளுடன் கருமை கலந்த வெண் நிறத்தைக் கொண்டுள்ளது. அலகு அடர் நிறத்திலானது. இதன் ஓசை மெதுவான 'கி-கி-கி'; என மூன்று உரத்த சத்தத் தொடர்களைக் கொண்டதாகும்.

பரவல்
-----

பழுப்பு மரங்கொத்தி ஹல்மஹேரா மட்டுமே காணப்படுகிறது. இங்கு இது முதன்மைக் காடுகள், சதுப்புநிலக் காடுகள், முதிர்ந்த இரண்டாம் நிலை வனப்பகுதி மற்றும் சதுப்பு நிலங்களுக்கு அருகில் வாழ்கிறது. இது பயிரிடப்பட்ட பகுதிகளுக்கு இரைதேடிச் செல்லலாம்.

காப்பு
------

இந்த சிற்றினம் 1931 முதல் இந்தோனேசியச் சட்டத்தின் கீழ் பாதுகாக்கப்படுகிறது. பல பாதுகாக்கப்பட்ட பகுதிகளிலிருந்து இவை பயனடைகின்றன. இருப்பினும், இது பன்னாட்டு இயற்கைப் பாதுகாப்புச் சங்கத்தின் செம்பட்டியலில், தற்போது தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.

மேற்கோள்கள்
-----------

1. 1 2 3 4  BirdLife International (2022). "*Todiramphus funebris*". *IUCN Red List of Threatened Species* **2022**: e.T22683387A217398758.. பார்த்த நாள்: 13 December 2022.

வெளி இணைப்புகள்
---------------

* பறவையின இனங்கள் உண்மைத் தாள்.
* இணைய பறவை சேகரிப்பு

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1273852
* விக்கியினங்கள்: Todiramphus funebris
* ADW: Todiramphus\_funebris
* ARKive: todiramphus-funebris
* BirdLife: 22683387
* ஈபேர்டு: somkin1
* GBIF: 2475696
* iNaturalist: 2459
* IRMNG: 11225789
* ITIS: 692699
* IUCN: 22683387
* என்.சி.பி.ஐ: 2231582
* Xeno-canto: Todiramphus-funebris

 |
**இரத்தின் தத்தா** (*Rathin Datta*)(1931 - 27 சனவரி 2020) திரிபுராவைச் சேர்ந்த இந்திய மருத்துவர். இவர் பத்மசிறீ மற்றும் விடுதலைப் போரின் நண்பர்கள் கௌரவத்தைப் பெற்றவர்.

வாழ்க்கை
--------

தத்தா 1931ஆம் ஆண்டு அசாமில் உள்ள மங்கல்தோயில் பிறந்தார். பள்ளிப் படிப்பினை சில்லாங்கில் முடித்தார். பின்னர், திப்ருகாரில் உள்ள அசாம் மருத்துவக் கல்லூரியில் பட்டப்படிப்பை முடித்தார். பின்னர் இவர் பிதான் சந்திர ராயின் கீழ் பயிற்சி பெற்றார். அரச அறுவையிலாளர் கல்லூரியில் உதவித்தொகையுடன் கூடிய கல்வி கற்க இலண்டன் சென்றார்

மருத்துவ பணி
------------

இலண்டனில் பயிற்சியினை முடித்து, இந்தியா திரும்பிய தத்தா, அறுபதுகளின் பிற்பகுதியில் திரிபுரா சுகாதார பணியில் சேர்ந்தார். வங்காளதேச விடுதலைப் போரின் போது வங்காளதேச விடுதலைப் போராளிகளுக்கும் இந்திய வீரர்களுக்கும் சிகிச்சை அளித்தார். இவர் 1971-ல் பல உயிர்களைக் காப்பாற்றினார். இவர் 1992-ல் திரிபுரா சுகாதார சேவைகளின் இயக்குநராகவும் சிறப்பு செயலாளராகவும் பணியாற்றினார்.

மருத்துவத்தில் தத்தா செய்த பங்களிப்பிற்காக 1992-ல் பத்மசிறீ விருது இவருக்கு வழங்கப்பட்டது. திரிபுராவிலிருந்து பத்மசிறீ விருது பெற்ற இரண்டாவது நபர் இவர். வங்காளதேச விடுதலைப் போரில் இவர் ஆற்றிய பங்களிப்பிற்காக 2012-ல் விடுதலைப் போரின் நண்பர்கள் விருது பெற்றார்.

இறப்பு
------

தத்தா 27 சனவரி 2020 அன்று தனது 88ஆவது வயதில் கொல்கத்தாவில் உள்ள தனது சொந்த வீட்டில் காலமானார்.

மேற்கோள்கள்
-----------

1. 1 2 3 4  "Rathin Datta, who saved lives in Bangladesh Liberation War, dies". 27 January 2020. .
2. 1 2  "Tripura doctor honoured in India, Bangladesh for his role in 1971 war, dies". 28 January 2020. .
3. 1 2 3  "Padma Shri Dr Rathin Datta, known for his service during 1971 Indo-Pak War, passes away". 27 January 2020. .
4. ↑  "Doctor Rathin Datta who saved many lives in Bangladesh liberation war, dead". 28 January 2020. .
5. ↑  "Padma Awards Directory (1954–2014)" (PDF). Ministry of Home Affairs (India). 21 May 2014. பார்க்கப்பட்ட நாள் 22 March 2016.
6. ↑  "Tripura’s legendary surgeon Dr Rathin Datta passes away". 28 January 2020. .
7. ↑  "যা লেখা আছে সম্মাননাপত্রে" (in bn). *Kaler Kantho*. 28 March 2012. .
8. ↑  "‘মুক্তিযুদ্ধের বন্ধু’ প্রয়াত" (in bn). 28 January 2020. .
**புள்ளபூதங்குடி வல்வில்ராமசாமி கோயில்** தமிழ்நாட்டில் தஞ்சாவூர் மாவட்டம், புள்ளபூதங்குடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வல்வில்ராமர், பொற்றாமறையாள் சன்னதிகளும், யோகநரசிம்மர், ஆழ்வார்கள், இராமனுஜர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி நான்கு காலப் பூசைகள் நடக்கின்றன. பங்குனி மாதம் பங்குனி உத்திரம் பெருதிருவிழா முக்கிய திருவிழாவாக நடைபெறுகிறது. மார்கழி மாதம் இராமநவமி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திரிவிக்கிரம கோயில்** (*Trivikrama Temple*) என்றும் **தேர் கோயில்** அழைக்கப்படும் வாமனரின் கோயில், மகாராட்டிர மாநிலம் தேரில் அமைந்துள்ளது. இது விசுணுவின் அவதாரக் கோயிலாகும். ஹென்றி கூசன்சு மற்றும் இவரைத் தொடர்ந்து வந்த பெரும்பாலான எழுத்தாளர்கள், இதனை புத்த கோவில் என்று நம்பினர். இருப்பினும் 1957-ல் எம். எசு. மேட் இந்தக் கருத்தை மறுத்தார்.

இந்த திருக்கோயில் அரைவட்ட வடிவுள்ள கட்டமைப்பை அடிப்படையாகக் கொண்டது. இந்த அமைப்பு இப்போது கோயில் கட்டிடத்தின் பின்புறத்தில் அமைந்துள்ளது. இத்தகைய அமைப்பு ஆரம்பக்கால பௌத்த *சைத்தியம்* வடிவமைப்புகளின் சிறப்பியல்பாக உள்ளது. இது கிறித்துப் பிறப்பிற்கு 30 ஆண்டுகளுக்கு முன்னரும் பொது ஊழியில் 50 ஆண்டு தேதியிட்ட தக்கசீலாவின் சிர்காப்பில் காணப்படும் சமகால அமைப்பாகத் தெரிகிறது. இது பொது ஊழியில் 2 அல்லது 3 ஆம் நூற்றாண்டில் சாதவாகனர்களின் ஆட்சியின்கீழ் கட்டப்பட்டிருக்கலாம்.

வெளிப்புற தட்டையான கூரையுடன் கூடிய மண்டப அமைப்பு பொது ஊழியில் 6 ஆம் நூற்றாண்டில் கூடுதலாகக் கட்டப்பட்டதாக உள்ளது. இக்காலத்தில் இந்துக் கோயிலாக மாற்றப்பட்டது. திரிவிக்கிரமன் கல் உருவம் அநேகமாக ஆரம்ப சாளுக்கியர் காலத்தினைச் சார்ந்ததாக இருக்கலாம்.

கவியக் கோயிலின் முன்பு அலங்கரிக்கப்பட்ட சைத்திய-வளைவு ஒன்று பாறையைக் குடைந்து அமைக்கப்பட்டுள்ளது. இது புத்த கட்டிடக்கலை அமைப்பில் நிறுவப்பட்டுள்ளது.

சைத்திய பாணியில் கட்டப்பட்ட மற்றொரு இந்து கோவில், குண்டூர் மாவட்டத்தில் உள்ள செசர்லாவில் உள்ள பல்லவர் கால கபோதேஸ்வரர் கோவில் ஆகும். இந்த கோயிலின் கடவுளரான கபோதிசுவாரர், மகாபாரத சிபி கதையுடன் தொடர்புடையவர். இது தொடர்பான செய்தி சிபி ஜாதக கதைகளிலும் கூறப்பட்டுள்ளது.

மகாராட்டிராவில் உள்ள பழமையான கட்டிடமாக திரிவிக்கிரம கோயில் கருதப்படுகிறது.

* பக்க காட்சிபக்க காட்சி
* கோயிலின் மேல் பகுதியின் காட்சிகோயிலின் மேல் பகுதியின் காட்சி
* திரிவிக்கிரம கோயிலின் அமைப்புதிரிவிக்கிரம கோயிலின் அமைப்பு
* பௌத்த அப்சிடல் கோவிலின் மறுசீரமைப்பு.பௌத்த அப்சிடல் கோவிலின் மறுசீரமைப்பு.
* தேரில் உள்ள பண்டைய பௌத்த சைத்திய இல்லம்.தேரில் உள்ள பண்டைய பௌத்த சைத்திய இல்லம்.

மேலும் பார்க்கவும்
------------------

* இந்தியக் கட்டிடக்கலை

மேற்கோள்கள்
-----------

1. ↑  THE TRIVIKRAM TEMPLE AT TER, M. S. Mate, Bulletin of the Deccan College Post-Graduate and Research Institute, Vol. 18, TARAPOREWALA MEMORIAL VOLUME (January 1957), pp. 1-4
2. 1 2 3 4  Le, Huu Phuoc (2010) (in en). *Buddhist Architecture*. Grafikol. பக். 237. பன்னாட்டுத் தரப்புத்தக எண்:9780984404308. .
3. 1 2 3  Michell, George (2013) (in en). *Southern India: A Guide to Monuments Sites & Museums*. Roli Books Private Limited. பக். 142. பன்னாட்டுத் தரப்புத்தக எண்:9788174369031. .
4. ↑  Ahir, D. C. (1992) (in en). *Buddhism in South India*. South Asia Books. பக். 72. பன்னாட்டுத் தரப்புத்தக எண்:9788170303329. .
**ருத்ரஹ்ருதய உபநிடதம்** என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 86வது உபநிஷத்து. 52 சுலோகங்கள் கொண்ட ஒரு சிறிய உபநிஷத்து. சுகருக்கு வியாசர் அருளிச்செய்தது.

கருத்துரை
---------

எல்லா தேவர்களிடமும் எந்த தேவர் இருக்கிறார்? எவரிடம் எல்லா தேவர்களும் இருக்கிறார்கள்? மகன் சுகரின் இக்கேள்விகளுக்கு விடையாக தந்தை வியாசர் பகர்ந்தது தான் இவ்வுபநிஷத்து.

எல்லா தேவர்களும் சிவ உருவத்தில் அடக்கம். உமாவும் ருத்ரரும் இணைந்த வடிவம் தான் எல்லா உலக மக்களும், அசைவனவும் அசையாததுமாகிய இவ்வுலகமும். அந்த சிவ உருவமே இரண்டற்ற பரப்பிரம்மம். அனைத்துலகிற்கும் ஆதாரம். அது அறியப்பட்டால் எல்லாம் அறியப்பட்டதாகும்.

எவன் அங்ஙனம் பரப்பிரம்மத்தை அறிந்தவனோ அவன் தன்னிடம் விளங்கும் சச்சிதானந்த வடிவான பிரம்மமாகவே விளங்குவான்.

உபநிஷத்துப் பொன்மொழிகள்
-----------------------

எவர்கள் கோவிந்தரை வணங்குகிறார்களோ அவர்கள் சங்கரரை வணங்குபவராவர். எவர்கள் பக்தியுடன் ஹரியைப் பூஜிக்கிறார்களோ அவர்கள் காளைக்கொடியுடையனான ருத்ரரைப் பூஜிக்கிறார்கள். (6)

ஆண் வடிவமெல்லாம் சிவன். பெண் வடிவலெல்லாம் பகவதி உமாதேவி. (9)

வெளிப்படையான எல்லாம் உமாரூபம். வெளிப்படையாக இல்லாதது மகேசுவரர். உமாவும் சங்கரரும் இணைந்த வடிவம் மகாவிஷ்ணு.(10)

ஓம்காரம் வில், ஆன்மா அம்பு, மற்றும் பிரம்மம் குறிக்கோள் எனப்படுகின்றன. (38).

குடத்தின் வெளிக்கும் வெளியிலிருக்கும் வெளிக்கும் வேறுபாடு எங்ஙனம் கற்பனையோ அவ்விதமே ஈசனுக்கும் ஜீவனுக்கும் வேறுபாடு கற்பனையே.(43).

துணை நூல்கள்
------------

* S. Radhakrishnan.The Principal Upanishads.1969. George Allen & Unwin Ltd. London. SBN 04 294047 8
* "அண்ணா". உபநிஷத்ஸாரம். 1989 ஸ்ரீராமகிருஷ்ண மடம், சென்னை.
கருமை நிற அலைகள் நிலையான அலைகள்
கருமை நிற அலைகள் நிலையான அலைகள்
சமவீச்சு மற்றும் சம அலைநீளம் உடைய இரு முன்னேறு அலைகள்,நேர்க்கோட்டில் எதிரெதிர்த் திசைகளில் செல்லும்போது, ஒன்று மற்றொன்றின் மீது மேற்பொருந்துவதால் **நிலையான அலைகள்** (standing wave) உருவாகின்றன. தொகுபயன் வீச்சு பெருமமாகும் இடம் எதிர்கணுக்கள் எனப்படுகிறது. தொகுபயன் வீச்சு சிறுமமாகும் (சுழியாகும்) இடம் கணுக்கள் எனப்படுகிறது.

சிறப்பியல்புகள்
---------------

நிலையான அலைகளின் சிறப்பியல்புகள் பின்வருமாரு

கணுக்களும் எதிர்கணுக்களும்
* அலை வடிவம் நிலையாக இருக்கும்.
* கணுக்களும் எதிர்கணுக்களும் மாறிமாறி உருவாகின்றன.
* இடப்பெயர்ச்சி சுழியாகும் புள்ளிகள் கணுக்கள் என்றும் இடப்பெயர்ச்சி பெருமமாகும் புள்ளிகள் எதிர்க்கணுக்கள் என்றும் கூறப்படும்.
* கணுக்களில் அழுத்த மாற்றம் பெருமமாகவும் எதிர்க்கணுக்களில் அழுத்த மாற்றம் சிறுமமாகவும் இருக்கும்.
* கணுக்களில் உள்ள துகள்களைத் தவிர மற்ற அனைத்துத் துகள்களும் சம அலைவு காலத்துடன் தனிச்சீரிசை இயக்கத்தை மேற்கொள்கின்றன.
* ஒவ்வொரு துகளின் வீச்சும் சமமல்ல. எதிர்க்கணுக்களில் பெருமமாக உள்ள வீச்சு, குறைந்து கொண்டே சென்று கணுக்களில் சுழியாகும்.
* கணுக்களில் சுழியாக உள்ள துகள்களின் திசைவேகம், அதிகரித்துச் சென்று எதிர்க் கணுக்களில் பெருமமாகிறது.
* நிலையான அலையில் ஆற்றல் மாற்றப்படுவதில்லை. ஒவ்வொரு அதிர்வின் போதும், ஊடகத் துகள்கள் அனைத்தும் அவற்றின் நடுநிலைப் புள்ளியை ஒரே காலத்தில் இரு முறைகள் கடக்கின்றன.
* ஒரு பிரிவிலுள்ள துகள்கள் அனைத்தும் ஒத்த கட்டத்திலும், அடுத்தடுத்த பிரிவிலுள்ள துகள்கள் எதிரெதிர் கட்டத்திலும் அதிர்வடைகின்றன

அதிர்வெண்கள்
------------

மேலிருந்து முதலில் காணப்படும் நிலையான அலைகள் **அடிப்படை அதிர்வெண்** கொண்ட அலைகள் மிதம் இருப்பது **மேற்சுரங்கள்**. மேலிருந்து முதலில் காணப்படும் அடிப்படை அதிர்வெண் முதலாம் சீரிசை, பின்னர் மேற்சுரங்கள் இரண்டாம் சீரிசை, மூன்றாம் சீரிசை என வரிசையாகக்கூறப்படுகிறது
### அடிப்பபடை அதிர்வெண்கள்

நிலையான அலைகள் பல அதிர்வெண்களின் உருவாகலாம். அப்படியான அதிர்வுகளின் மிகவும் குறைந்த அதிர்வெண் அடிப்படை அதிர்வெண்.

### மேற்சுரங்கள்

நிலையான அலைகளில் அடிப்படை அதிர்வெண்களைவிட அதிகமான அதிர்வெண்களில் அதிரும்போது அவை மேற்சுரங்கள் எனப்படுகிறது.

### சீரிசை

நிலையான அலைகள் பல அதிர்வெண்களில் அதிரலாம். அடிப்படை அதிர்வெண் முதலாம் சீரிசை, பின்னர் மேற்சுரங்கள் இரண்டாம் சீரிசை, மூன்றாம் சீரிசை என வரிசையாகக்கூறப்படுகிறது

எடுத்துக்காட்டுகள்
------------------

இழுவிசையுடன் உள்ள கம்பியை அதிர்வூட்டும் போது, முன்னேறும் குறுக்கலை உருவாகி, கம்பியின் ஒரு முனைக்குச் சென்று எதிரொலித்து மீண்டு வரும். எனவே
நிலையான அலைகள் உருவாகின்றன.

மேற்கோள்கள்
-----------

1. ↑  "Formation of Standing Waves". 5 சனவரி 2016 அன்று பார்க்கப்பட்டது.
**வீரசிங்கம்பேட்டை வைத்தியநாதர் சுவாமி கோயில்** தமிழ்நாட்டில் தஞ்சாவூர் மாவட்டம், வீரசிங்கம்பேட்டை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வைத்தியநாதர் சுவாமி, பாலாம்பிகை சன்னதிகளும், ராஜ கணபதி, தெட்சனாமூர்த்தி, வள்ளி, தெய்வானை, சுப்ரமணியர், மஹாலெட்சுமி, சண்டிகேஸ்வரர், அருள்மிக நவகிரகம், தண்டாயுதபாணி, பைரவர், சந்திரன், சூரியன், தன்வந்திரி, போகர், அகத்தியர், ஞானசித்தர், நந்தி, பலிபீடம், 276சிவலிங்கங்கள் உபசன்னதிகளும் உள்ளன. இக்கோயிலில் மொத்தம் 11 கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. [[தை மாதம்]] மாத பிரதோஷம்,தை 1 முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ருத்திரநாத் கோயில்** *(Rudranath)* (சமக்கிருதம்: रुद्रनाथ) இந்தியாவின் உத்தரகாண்ட் மாநிலத்தின் சிவாலிக் மலையில், கார்வால் கோட்டத்தில், சமோலி மற்றும் ருத்திரபிரயாக் மாவட்டங்களின் எல்லைப் பகுதியில், கல்பேஷ்வரர் கோயில் மற்றும் மத்தியமகேஷ்வர் கோயில் அருகே அமைந்த பஞ்ச கேதார தலங்களில் மூன்றாவதாகும். இக்கோயில் மூலவரை நீலகண்ட மகாதேவர் என்பர்.
ருத்திரநாத் கோயில் கடல் மட்டத்திலிருந்து 3600 மீட்டர் உயரத்தில் அடர்ந்த காட்டுப் பகுதியில் அமைந்துள்ளது.

அமைவிடம்
--------

பஞ்ச கேதார தலங்களில் மூன்றாவதான ருத்திரநாத் கோயிலை அடைவது மிகவும் கடினமானதாகும்.

ரிஷிகேஷ் நகரத்திலிருந்து 241 கிலோ மீட்டர் தொலைவில் உள்ள **கோபேஷ்வர்** எனுமிடம் வரை பேரூந்தில் செல்ல வேண்டும். பின்னர் கோபேஷ்வரிலிருந்து 5 கிலோ மீட்டர் தொலைவில் உள்ள *சாகர்* எனும் கிராமத்திற்கு சிற்றுந்தில் சென்று, பின் கால்நடையாக 20 கிலோ மீட்டர் தொலைவில் உள்ள ருத்திரநாத் கோயிலை அடையலாம்.

மேற்கோள்கள்
-----------

1. ↑   Rudranath
2. ↑  Bansal, Sunita Pant. *Hindu Pilgrimage*. Pustak Mahal. பக். 105. .

வெளி இணைப்புகள்
---------------

* Locations of Panch Kedar - Schematic sketch பரணிடப்பட்டது 2004-04-14 at the வந்தவழி இயந்திரம்
* Panch Kedar, trek map, page 78
காகிதப்பட்டை மற்றும் பசையுடன் செய்யப்பட்ட **மோபியஸ் நாடா**. ஒரு எறும்பு இதன் மீது பயனிக்குமானால், இது காகிதத்தின் விளிம்பினைத் தாண்டாமலே காகித்தின் முன்னாலிருந்த காகிதத்தின் இரு பக்கங்களிளும் பயனித்துவிடும்.
**மோபியஸ் நாடா** அல்லது **மோபியஸ் பட்டை** (UK /ˈmɜrbiəs/ or US /ˈmoʊbiəs/; German: [ˈmøːbi̯ʊs]) என்பது ஒரு பக்கம் மட்டுமே இருக்கும் ஒருவகை பட்டையாகும். இது எப்பக்கம் ஆரம்பித்து தொடர்ந்தாலும் இது முடிவில்லா தன்மை உடையதென காணலாம்.

கண்டுபிடிப்பு
-------------

இது தனித்தனியாக செருமனி சார்ந்த கணிதவியல் நிபுனர்களான ஆகஸ்ட் ஃபெர்டிணாண்டு மோபியஸ் (August Ferdinand Möbius) மற்றும் ஜோஹான் பெனடிக்டு லிஸ்கிங்கு (Johann Benedict Listing) என்பவர்களால் கண்டறியப்பட்டதாகும்
. எனினும் மோபியஸ் அவர்களின் பெயரினையே இதற்கு சூட்டியுள்ளனர்.

உருவாக்கம்
----------

இதனை எளிதில் உருவாக்கலாம். ஒரு காகித நாடாவினை எடுத்துக்கொண்டு, ஒரு முனையினை திருப்பி பின் மறு முனையோடு இணைத்தால் மோபியஸ் நாடா உருவாகிவிடும்.

உசாத்துணை
---------

1. ↑  Clifford A. Pickover (March 2005). *The Möbius Strip : Dr. August Möbius's Marvelous Band in Mathematics, Games, Literature, Art, Technology, and Cosmology*. Thunder's Mouth Press. பன்னாட்டுத் தரப்புத்தக எண்:1-56025-826-8. .
2. ↑  Rainer Herges (2005). *Möbius, Escher, Bach – Das unendliche Band in Kunst und Wissenschaft*. In: Naturwissenschaftliche Rundschau 6/58/2005*. பக். 301–310.*
3. ↑  Chris Rodley (ed.) (1997). *Lynch on Lynch*. London, Boston. பக். 231.

புற இணைப்புகள்
--------------

விக்கிமீடியா பொதுவகத்தில்,  
 ***Moebius strip***   
என்பதின் ஊடகங்கள் உள்ளன.
**நிலையூர்**, தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த சிற்றூர் ஆகும்.

இக்கிராமம், மதுரைக்கு தெற்கில், 12 கிமீ தொலைவில், திருப்பரங்குன்றம் மலைக்குப் பின்புறத்திலும்; திருமங்கலத்திற்கு வடக்கில், 15 கிமீ தொலைவிலும், திருப்பரங்குன்றத்திலிருந்து 3 கிமீ தொலைவிலும் உள்ளது.

நிலையூர் அஞ்சல் நிலையத்தின் அஞ்சல் சுட்டு எண் 625022; தொலைபேசி குறியீடு எண் 04549 ஆகும். நிலையூர், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.

அருகமைந்த ஊர்களும், நகரங்களும்
------------------------------

நிலையூரின் கிழக்கில் பெருங்குடி, தெற்கில் கருவேலம்பட்டி, மேற்கில் தோப்பூர் கூத்தியார்குண்டு, வடக்கில் திருப்பரங்குன்றம் உள்ளது. நிலையூருக்கு அருகில் அமைந்த நகரங்கள், மதுரை மற்றும் திருமங்கலம் ஆகும்.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்க்கெடுப்பின்படி, 491 வீடுகள் கொண்ட நிலையூர் கிராமத்தின் மொத்த மக்கள்தொகை 1,789 ஆகும். மக்கள்தொகையில் ஒடுக்கப்பட்டோர் 67.30% ஆக உள்ளனர். சராசரி எழுத்தறிவு 73.44 % ஆகும். 
நிலையூர் கிராமத்தின் எல்லையில் அமைந்த, சௌராட்டிர மக்களைக் கொண்ட கைத்தறிநகர் மக்கள்தொகை 6,444 ஆகும். அதில் ஆண்கள் 3,184; பெண்கள் 3,260 ஆக உள்ளனர்.

தொழில்
------

வேளாண்மை மற்றும் கைத்தறி நெசவுத் தொழில் நிலையூரின் முக்கியத் தொழிகளாகும். நிலையூர் கண்மாய் இக்கிராமத்தின் நீர் ஆதாரம் ஆகும்.

போக்குவரத்து
------------

நிலையூர் அருகமைந்த தொடருந்து நிலையங்கள், திருப்பரங்குன்றம், மதுரை மற்றும் திருமங்கலம் ஆகும். மதுரை பெரியார் பேருந்து நிலையத்திலிருந்து, நகரப் பேருந்துகள் திருப்பரங்குன்றம் வழியாக நிலையூர் மற்றும் கைத்தறிநகருக்கு செல்கிறது.

நிலையூர் கைத்தறிநகர் நெசவாளர் குடியிருப்புகள்
---------------------------------------------

முதன்மைக் கட்டுரை: கைத்தறி நகர்
* இராமகிருஷ்ணா காலனி
* பாலாஜி காலனி
* இராதாகிருஷ்ணன் காலனி
* மாருதி காலனி
* நடனகோபாலநாயகி காலனி
* நேரு காலனி
* அங்கயற்கண்ணி காலனி
* பகத்சிங் காலனி
* டீச்சர்ஸ் காலனி

வழிபாட்டுத் தலங்கள்
-------------------

* காளி அம்மன் கோயில்
* அய்யனார் கோவில்
* பாலாஜி வெங்கடேஸ்வரா கோயில்
* விநாயகர் கோயில்
* முருகன் கோயில்
* அங்கயற்கண்ணி கோயில்
* சிவன் கோயில்
* அனுமார் கோயில்
* பராசக்தி கோயில்

வங்கி மற்றும் அஞ்சலகம்
----------------------

* கனரா வங்கி, நிலையூர் கிளை
* துணை அஞ்சலகம், நிலையூர்

அருகமைந்த கல்வி நிலையங்கள்
--------------------------

* என். கே. குப்பையன் நடுநிலைப் பள்ளி
* தியாகராசர் பொறியியல் கல்லூரி
* தியாகராசர் மேலான்மைக் கல்லூரி
* சௌராஷ்டிரா கல்லூரி

இதனையும் காண்க
--------------

* நிலையூர் 1 பிட் ஊராட்சி
* நிலையூர் 2 பிட் ஊராட்சி

மேற்கோள்கள்
-----------

1. ↑  "தமிழக சிற்றூர்களின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை. நவம்பர் 3, 2015 அன்று பார்க்கப்பட்டது.
2. ↑  Nilaiyur Population

வெளி இணைப்புகள்
---------------

* கூகுள் வரைபடத்தில் நிலையூர் மற்றும் கைத்தறிநகர்
**ஏ. ஈ. மனோகரன்** (இறப்பு: 22 சனவரி 2018) இலங்கையைச் சேர்ந்த புகழ்பெற்ற பொப் இசைப் பாடகரும் திரைப்பட நடிகரும் ஆவார். பல மொழிப் பாடல்கள் பாடுவதிலே திறமை வாய்ந்தவர். *பொப்பிசைச் சக்கரவர்த்தி* எனப் பாராட்டுப் பெற்றவர். இவரது ரசிகர்கள் தமிழர் மட்டுமின்றி சிங்களவரும் ஆவர்.

இவர் பாடிய *சுராங்கனி.. சுராங்கனி.. சுராங்கனிடா மாலுகெனாவா...* என்ற பாடல் இலங்கை இந்திய இரசிகர்கள் மத்தியில் பேராதரவைப் பெற்றது. இவர் *சிலோன் மனோகர்* என்ற பெயரில் தென்னிந்தியத் திரைப்படங்களிலே நடித்தும் பாடியும் உள்ளார்.

மறைவு
-----

சென்னை கந்தன்சாவடியில் வசித்து வந்த ஏ. ஈ. மனோகரன் சிறுநீரகக் கோளாறு காரணமாக, 2018 சனவரி 22 அன்று இரவு 7.30 மணியளவில் தனது 73-வது அகவையில் சென்னையில் காலமானார்.

இலங்கையில் நடித்த திரைப்படங்கள்
-------------------------------

* பாசநிலா
* வாடைக்காற்று
* புதிய காற்று (கெளரவத் தோற்றம்)

இந்தியாவில் நடித்த திரைப்படங்கள்
--------------------------------

* *டூபான் மெயில்* (தெலுங்கு)
* '*தடவரா* (மலையாளம்)
* *மாமாங்கம்*
* *சக்தி*
* *கழுகன்*
* *ஆவேசம்* (மலையாளம்)
* *கோளிளக்கம்* (மலையாளம்)
* *குரு*
* *காஷ்மீர் காதலி*
* *ராஜா நீ வாழ்க*
* *காட்டுக்குள்ளே திருவிழா*
* *உலகம் சுற்றும் வாலிபன்*
* *நீதிபதி*
* *லாரி டிரைவர் ராஜாகண்ணு*
* *தீ*
* *ஜே.ஜே*

மேற்கோள்கள்
-----------

1. ↑  ஈழத்து பொப்பிசை சக்கரவர்த்தி ஏ. ஈ. மனோகரன் சாவடைந்தார், பதிவு.கொம், சனவரி 23, 2018

* சென்னையின் கானாவில்கூட சுராங்கனியின் தாக்கம் இருக்கிறது!, விகடன்

வெளி இணைப்புகள்
---------------

* ஏ. ஈ. மனோகரனின் சில பாடல்கள் பரணிடப்பட்டது 2007-01-02 at the வந்தவழி இயந்திரம்
**புவியின் காந்தப்புலம்** (*Earth's magnetic field*) என்பது புவியினைச் சுற்றியுள்ள காந்த புலமாகும். காந்தத்தின் எதிரெதிர் துருவங்கள் ஒன்றையொன்று ஈர்க்கும் என்ற இயற்பியல் அடிப்படைப் பண்பின்படி காந்தத்தின் வடக்கு புவி தென் காந்தபுலமாகவும் காந்தத்தின் தெற்கு புவி வட காந்தபுலமாகவம் உள்ளது.

புவிக் காந்தப்புலத் தோற்றம்
---------------------------

புவியின் காந்தப்புலம் பற்றித் தெளிவான கருத்துரை தற்சமயம் வரை கிடைக்காவிட்டாலும், பொதுவாக டைனமோ விளைவு ஏற்புடையாதக உள்ளது. காந்தப் பட்டையின் காந்தப் பண்பு எதிர்மின்வயமாக்கப்பட்ட எலக்ட்ரான்களினால் ஏற்படுவதைப் போன்று, புவியின் வெளி கருவத்தில் சுழன்று கொண்டுள்ள தனிமங்களினால் (இரும்பு, நிக்கல் மற்றும் பல..) மின்னாற்றல் உருவாகி அதன் அதிகப்படியான எதிரிமின் எலக்ட்ரான்கனினால் காந்தப்புலம் உருக்கொள்வதாக கருத்தப்படுகின்றது, இவ்வியக்கமே டைனமோ விளைவு என்றழைக்கப்படுகின்றது.

சூரியக் காற்று
--------------

 புவிகாந்தப் புலத்திற்கும் கோளிடை காந்தப் புலத்திற்கும் இடைநிகழும் வினையின் உருவகம்.சூரியனிடமிருந்து வரும் ஆற்றல் மிக்க மின்னாற்றப்பட்ட துகளிகளிடமிருந்து புவிக்காந்தப்புலமே காக்கின்றது. வான் ஆலன் கதிர்வீச்சுப் பட்டையும் ( புவிக் காந்தப் புல எதிர் மன்னாற்துகள்களால் பேரண்டத்திலிருந்து வரும் அண்டக்கதிர்வீச்சுகளை தாக்குவாதல் உருவாகும் பட்டை) சற்று சூரியக் காற்று துகள்களை தடுத்தாலும் புவி தன்னுடைய காந்தப் புலத்தாலே பெருமளவு தற்காத்துக் கொள்கின்றது. மேலும் சூரியக் காற்று அதிகமாக உள்ள தருணங்களில் புவிகாந்த துருவப்பகுதியில் அரேரா எற்படுகின்றது.

மேற்கோள்கள்
-----------

1. ↑
**மாத்தியு ரிக்கா** (ஆங்கிலம்: Matthieu Ricard; பிறப்பு: 15 பிப்ரவரி 1946) ஒரு பிரெஞ்சு எழுத்தாளரும், புகைப்படக் கலைஞரும், மொழிபெயர்ப்பாளரும், புத்தத் துறவியுமாவார். இவர் நேபாளத்தில் உள்ள செச்சென் டென்னி டார்ஜிலிங் மடத்தில் வசித்து வருகிறார்.

வாழ்க்கைக் குறிப்பு
-------------------

தலாய் லாமாவுடன் ரிக்கா, 2000ஆம் ஆண்டில்
பிரெஞ்சு நாட்டு அறிஞர்கள் மற்றும் ஆளுமைகளின் வட்டத்தில் வளர்ந்த மாத்தியு ரிக்கா, 1972-இல் பாஸ்டர் இன்ஸ்டிடியூட்டில் மூலக்கூறு மரபியலில் முனைவர் பட்டம் பெற்றார். பின்னர் திபெத்திய புத்த மதத்தை பின்பற்ற முடிவு செய்து தனது அறிவியல் வாழ்க்கையைத் துறந்து இமயமலை உள்ளிட்ட இடங்களில் வாழத் துவங்கினார்.

டேவோஸ் காங்கிரஸ் சென்டர், சுவிட்சர்லாந்து, 30 January 2009 – உலகப் பொருளாதார கலந்தாய்வின் ஆண்டுக் கூட்டத்தில் ரிக்கா.
ரிக்கா மைண்ட் அண்ட் லைஃப் இன்ஸ்டிடியூட் என்ற நிறுவனத்தின் வாரிய உறுப்பினர் ஆவார். கருணா-ஷேசன் என்ற தனது அமைப்பின் மூலம் கிழக்கு நாடுகளில் அவர் ஆற்றிய மனிதாபிமானப் பணிகளுக்காக பிரெஞ்சு தேசிய சிறப்புப் பதக்கத்தை பெற்றார். 1989 முதல் 14வது தலாய் லாமாவுக்குப் பிரெஞ்சு மொழிபெயர்ப்பாளராக செயல்பட்டு வருகிறார். 2010 முதல் பல நாடுகளுக்குப் பயணித்து தொடர் உரையாற்றியும் கியாப்ஜே தில்கோ கியென்ட்ஸே ரின்போசேயின் அவதாரமாகக் கருதப்படும் தில்கோ கியென்ட்ஸே ரின்போச்சின் போதனைகளைக் கற்பிக்கும் பணியிலும் ஈடுபட்டு வருகிறார்.

ரிக்கா தனது நூல்களில் விலங்குகளின் உரிமையினை ஆதரித்து எழுதியுள்ளார். இவர் நனிசைவ வாழ்க்கை முறையினைப் பரிந்துரை செய்கிறார்.

மேற்கோள்கள்
-----------

1. 1 2  *Buddhist monk is the world's happiest man*, Daily News America, 29 October 2012, 2 November 2012 அன்று மூலம் பரணிடப்பட்டது, 2 November 2012 அன்று பார்க்கப்பட்டது
2. ↑  Chalmers, Robert. "Matthieu Ricard: Meet Mr Happy". *The Independent*. .
3. ↑  Bekoff, Marc (26 September 2016). "Matthieu Ricard's 'A Plea for the Animals' Is A Must Read: A Wonderful Celebration Of World Animal Day 2016".
Dante சிலை
**மாத்தேயோ கார்காசி** 1792ஆம் ஆண்டில் இத்தாலியிலுள்ள புலோரென்சு(Florence) நகரத்தில் பிறந்தார். இவர் ஒரு புகழ்பெற்ற இத்தாலிய கிதார் இசை கலைஞரும் இயற்பாளருமாக(Composer) திகழ்ந்தார்.

கார்காசி முதலில் பியானோ கற்க ஆரம்பித்தார். ஆனால், பின்போ, இவரது கவனம் கிதார் பக்கம் திரும்பியது. இவர் சிறுவயதிலேயே கிதார் கற்று முடித்தார். விரைவிலேயே கிதார் வாசிப்பதில் வல்லவர் என்று புகழ்பெற்றார்.

1810ஆம் ஆண்டில் இவர் செருமனிக்கு சென்றார். அங்கும் இவருக்கு விரைவிலேயே வெற்றி கிடைத்தது. 1815ஆம் ஆண்டில் இவர் பாரிசு நகரத்தில் ஆசிரியராக பணியாற்றி, பியானோவையும் கிதாரையும் கற்பித்தார். 1819ஆம் ஆண்டில் செருமனியில் இவரது நண்பர் அன்தோயின் மெசொனியெரை (Antoine Meissonnier) முதல் முறையாக சந்தித்தார். பிரபலமான கிதார் கலைஞரான மெசொனியெர், பாரிசு நகரத்திலிருந்த அவரது பதிப்பகத்தில் கார்காசியின் படைப்புகள் பலவற்றை பதிப்பித்தார்.

1820ஆம் ஆண்டிலிருந்து, கார்காசி தன்னுடைய பெரும்பாலான நேரத்தை பாரிசு நகரத்திலேயே செலவிட்டார். 1822ஆம் ஆண்டில் இலண்டன் மாநகரில் தொடர்ச்சியாக அரங்கங்களில் வாசித்து பெரும் வாத்திய கலைஞராகவும் ஆசிரியராகவும் பேரும் புகழும் பெற்றார். ஆனால், பாரிசிலோ, இவரது திறமைகள் தெளிவாக புரிந்துகொள்ளப்பட நெடுங்காலம் ஆயிற்று. இதற்கு பெர்தினாந்தோ காருலி(Ferdinando Carulli) அங்கிருந்தும் ஒரு குறிப்பிடத்தக்க காரணம். ஏனெனில், காருலியின் இரசிகர்கள் அவரை மிகவும் நேசித்தனர்.

1824ஆம் ஆண்டில் கார்காசி மீண்டும் செருமனி சென்றார். பின்பு, அவர் இலண்டனுக்கு சென்றார். இறுதியாக, அவர் பாரிசு நகரத்திற்கு திரும்பினார். பல வருடங்களாக இவர் இங்கிருந்து இலண்டன் முதற்கொண்டு ஐரோப்பாவிலுள்ள முக்கிய நகரங்களுக்கு சென்று வாசித்தார். 1836ஆம் ஆண்டில் மீண்டும் அரங்கங்களில் வாசிக்க துவங்கிய இவர், 1840ஆம் ஆண்டில் நிறுத்திவிட்டார். இவர், 1853ஆம் ஆண்டில் உயிர் நீத்தார்.

கார்காசி, இன்றைக்கும் விளைமதிப்பற்றதாக கருதப்படும் கிதார் வாசிக்கும் முறையினை விளக்கும் பொருட்டு ஒரு நூல் இயற்றினார். இவரது முக்கிய படைப்புகள் 25 Etudes op. 60யில் உள்ளன. இவைகளில், வாத்தியதிரனையும் அருமையான இசையையும் ஒன்றாக இணைத்துள்ளார், இவர். இவரது இசை இன்றைக்கும் பெரும்பாலான செம்மிசை கிதார் கலைஞர்கள் வாசிப்பதற்கு இதுவே முக்கிய காரணம் ஆகும்.

இவருடைய படைப்புகள், பல புகழ்பெற்ற கலைஞர்களாலும் பதிப்பிக்கப்பட்டுள்ளது; இசைக்கப்பட்டு பதிவுசெய்யப்பட்டும் உள்ளது.

மேலும் காண்க
------------

* பிரடெரிக் சொப்பின்
* வொல்ஃப்கேங்க் அமதியுஸ் மோட்ஸார்ட்
* லுடுவிக் ஃவான் பேத்தோவன்
* மாத்தேயோ கார்காசியின் படைப்புகள்
* பெர்தினாந்தோ காருலியின் படைப்புகள்
**டேவிசின் நிலத்தோற்றக் கோட்பாடு** என்பது புவியில் ஓரிட நிலத்தின் புறவடிவம் அவ்விடத்தின் பாறை அமைப்பு, அரித்தல் செயல்முறை, வளர்ச்சி நிலை ஆகியவற்றின் கூட்டுநிகழ்வால் தோன்றுகிறது என்று அமெரிக்காவின் புவிப்புறவியல் அறிஞர் டேவிசு வெளியிட்ட நிலத்தோற்றம் பற்றிய கோட்பாடு ஆகும்.

பாறை அமைப்பும், நிலப்புற வடிவத் தோற்றமும்
-----------------------------------------

பாறையின் இயல்புகள் அடிப்படைக் கட்டமைப்பு, கடினத்தன்மை, உறுதித் தன்மை, கரையும் தன்மை ஆகியவற்றைக் குறிக்கும். பாறைகள் கற்குழம்புப் பாறைகளாகவும், படிவடுக்குப் பாறைகளாகவும் அல்லது இரண்டுங் கலந்த பாறைகளாகவும் காணப்படுகின்றன. பாறைகளின் கடினத்தன்மை, உறுதித் தன்மை, நீர்புகுதல், கரைதல் போன்ற அனைத்துக் கூறுபாடுகளும் நிலப்புற வடிவத் தோற்றத்தைக் கட்டுபடுத்துகின்றன. உறுதியான பாறைகள் பழமையாக இருந்தால் எளிதில் அரிக்கப்படுகின்றன. புதிதாகத் தோன்றிய பாறைகளாலும் புவியக நிகழ்வால் மேலெழும்பும் பாறைகளாலும் கரடுமுரடான நிலப்புற வடிவத் தோற்றம் உண்டாகிறது. இதில் மென்பாறைகள் எளிதில் அழிகின்றன.

அரித்தல் செயல்முறை
------------------

அரித்தல் செயல்முறை என்பது புவியின் மேல் தளத்தை அரித்து நிலப் புர வடிவத் தோற்றங்களை உருவாக்குகிற வானிலைச் சிதைவு, ஓடும் நீர், காற்று, பனிக்கட்டி, புவியீர்ப்புவிசை போன்ற புறச்செயல்முறைகளைக் குறிக்கும். அரித்தலின் செயற்கூறுகளான வானிலைச் சிதைவும் ஓடும் நீரின் அரிப்பும் இயல்பான செயல்முறைகள் எனப்படும். மித வெப்ப மண்டலத்திலும், மழைநிலப் பகுதிகளிலும் இவ்விரண்டு செயல்முறைகளும் மிக முதன்மையானவையாகும்.

வளர்ச்சி நிலை
-------------

கடலுக்குள்லிருந்து புதியதாக ஒரு நிலம் மேலெழுந்தவுடன் அது வானிலைச் சிதைவுக்கு இலக்காகிறது. இதன் பிறகு இதில் ஆறுகள் தோன்றுவதால் நிலம் அரிக்கப்பட்டு தாழ்கிறது.

சில நிலப் புற வடிவத் தோற்றங்கள்
-------------------------------

* வெப்பமும், ஈரமும் அதிகமுள்ள பகுதிகளில் கடினத் தீப்பாறைகள் இருந்தால் அவை அரிக்கப்பட்டு உயர்ந்த குன்றுகளும் எரிமலை குமிழ்வாய்களும் தோன்றுகின்றன.
* திண்குறுணைப் (கருங்கற்) பாறைகள் வானிலைச் சிதைவடையும் போது பருஞ் செவ்வக வடிவப் பாறைகள் ஏற்படுகின்றன.
* பெருந்துகள்கள் கொண்ட மில்ஸ்டோன்கிரிட் அரிக்கப்படும் பொழுது மேசை நிலம், படிவரிசை நில வடிவம் ஆகியன தோன்றுகின்றன.
* வலிமைமிக்க கடல் அலைகளால் கடினத் தன்மை கொண்ட பாறைகள் அரிக்கப்பட்டு சமநிலமாக மாறுகின்றன.
* நீர்புகும் விரிசல்கள் கொண்ட சுண்ணாம்புப் பாறை அரிக்கப்பட்டு சரிவு மிகுந்த மலையிடுக்குகள் தோன்றுகின்றன.
* மென்மையானதும், புரைத்தன்மை அதிகம் உள்ளதுமான பாறை அரிக்கப்படும் போது மேடுபள்ளமான நிலப்புற வடிவம் தோன்றுகிறது.
* கடினத்தன்மையும், மென்பாறையும் மாறி மாறி அமைந்த படிவுப்பாறைகளில் குத்துச் சரிவு உடைய நிலப்புற வடிவம் உண்டாகின்றது.
* புவியில் கண்டறியப்படும் பல்வேறு வடிகால் அமைப்புகள் கும்மட்டம், பிளவு, மடிப்பு ஆகிய அமைப்புகள் கொண்ட பாறைகளில் வெவ்வேறு நிலத் தோற்றங்கள் ஏற்படுகின்றன.
* அரித்தல் செயல்முறையினாலும் நிலப்புற வடிவங்கள் புதியதாக உண்டாகின்றன. ஓடும் நீரில் அரிப்பினால் V வடிவ பள்ளத்தாக்குகளும் பனியாற்றின் அரிப்பினால் U வடிவ பள்ளத்தாக்குகளும் ஏற்படுகின்றன.

மேற்கோள்கள்
-----------

1. ↑  Smart, W.M. `The Origin of the Earth, `Published by Penguin Books.
2. ↑  என். பதமநாபன். புவிப்புறவியல்
**புவிராஜ பண்டாரம்** 1580 களின் தொடக்கத்திலிருந்து 1640 ஆம் ஆண்டுவரை யாழ்ப்பாணத்தை ஆண்ட மன்னனாவார்.பெரிய பண்டாரம் என்னும் அரசனுக்குப் பின் அரசு கட்டிலேறிய இவர் அக் காலத்தில் யாழ்ப்பாண அரசில் செல்வாக்குச் செலுத்திய போத்துக்கீசியர்களுக்கு ராஜ எதிரியாக திகழ்ந்தவர்.

கண்டி இளவரசிக்கு அடைக்கலம்
--------------------------

கண்டி அரச மரபினரின் வரலாற்றோடு தொடர்புள்ள சில நிகழ்வுகள் மூலமே புவிராஜ பண்டாரம் முதன் முதலாக அறியப்படுகிறார். 1582 ஆம் ஆண்டையொட்டிய காலப்பகுதியில் சீதாவாக்கை அரசன், கண்டி மீது படையெடுக்கவே, கண்டி அரசன் குடும்பத்தோடு திருகோணமலைக்கு ஓடுகிறான். அங்கே அரசனும் அரசியும் இறக்க, அவர்களுடைய சிறுவயது மகளும், மருமகனான இளவரசன் யமசிங்கனும் யாழ்ப்பாணத்துக்கு வந்து புவிராஜ பண்டாரத்திடம் அடைக்கலம் புகுகின்றனர். இந்தச் சிறுமியே பிற்காலத்தில் கண்டியரசனான விமலதர்மசூரியனை மணந்து கண்டி அரசியான டோனா கத்தறீனா என்பவளாகும்.

மன்னாரில் போத்துக்கீசரோடு போர்
------------------------------

போத்துக்கீசர் கைப்பற்றி வைத்திருந்த யாழ்ப்பாணத்துக்குச் சொந்தமான மன்னார்த் தீவில் இருந்து அவர்களைத் துரத்தி அவ்விடத்தை விடுவிப்பதில் புவிராஜ பண்டாரம் தீவிரமாக இருந்ததாகத் தெரிகிறது. 1590 ஆம் ஆண்டுவாக்கில் பெரும் படையுடனும், ஆயுத தளவாடங்களுடனும் மன்னாரைத் தாக்கினார். இருந்தும், அக்காலத்து நவீன ஆயுதங்களைக் கையாள்வதில் யாழ்ப்பாணத்துப் படைகளுக்குப் போதிய பயிற்சி இல்லாததாலோ என்னவோ இம் முயற்சியில் புவிராஜ பண்டாரத்துக்கு வெற்றி கிட்டவில்லை. 1591 ஆம் ஆண்டில் மீண்டும் தென்னிந்தியக் கப்பல் தலைவனான கொட்டி மூசா மரிக்கார் என்பவனோடு சேர்ந்து கொண்டு மன்னாரைத் தாக்க முயற்சித்தும் மீண்டும் அவருக்குத் தோல்வியே கிடைத்தது.

போத்துக்கீசரின் யாழ்ப்பாணப் படையெடுப்பு
---------------------------------------

புவிராஜ பண்டாரத்தைத் தண்டிக்க எண்ணிய போத்துக்கீசர் 1591 ஆம் ஆண்டில் அந்தரே பூர்த்தாடு என்பவன் தலைமையில் யாழ்ப்பாணத்தின்மீது படையெடுத்தனர். நிகழ்ந்த போரில் நல்லூருட் புகுந்த போத்துக்கீசர் படை அரசனைப் பிடித்தனர். அரசத் துரோகக் குற்றம் சுமத்தப்பட்ட அவன் தலை கொய்யப்பட்டு இறந்தான்.

உசாத்துணைகள்
------------

* ஞானப்பிரகாசர், சுவாமி. *யாழ்ப்பாண வைபவ விமர்சனம்: தமிழரசர் உகம்*, ஏசியன் எஜுகேஷனல் சர்வீசஸ், புது டில்லி, 2003 (முதற் பதிப்பு 1928, அச்சுவேலி)

இவற்றையும் பார்க்கவும்
----------------------

* யாழ்ப்பாணத்தில் போத்துக்கீசர் ஆட்சி
* யாழ்ப்பாண அரசர்களின் பட்டியல்

வெளியிணைப்பு
------------

* யாழ்ப்பாண வைபவ விமர்சனம் பரணிடப்பட்டது 2007-09-27 at the வந்தவழி இயந்திரம் - நூலகம் திட்டம்
**சேனாபதி துடுப்பாட்ட விளையாட்டங்கரம்** *(Senapati Cricket Stadium)* இந்தியாவின் சார்க்கண்டு மாநிலத்திலுள்ள பொகாரோ எஃகு நகரத்தில் அமைந்துள்ளது. பொகாரோ துடுப்பாட்ட விளையாட்டரங்கம், பொகாரோ எஃகு நகர துடுப்பாட்ட விளையாட்டரங்கம் என்று பல பெயர்களால் இது அழைக்கப்படுகிறது. சில இரஞ்சிக் கோப்பை மற்றும் மாநில அளவிலான துடுப்பாட்ட போட்டிகள் இங்கு நடைபெற்றுள்ளன. 2013 ஆம் ஆண்டு சனவரி மாத நிலவரத்தின்படி தேசிய அளவிலான போட்டிகள் நடைபெறுவதற்கு இந்த அரங்கம் தயாராக இருந்தது.

வரலாறு
------

1995 ஆம் ஆண்டில் கட்டப்பட்ட சேனாபதி விளையாட்டரங்கம் தற்போது பொகாரோ எஃகு தொழிற்சாலையால் பராமரிக்கப்படுகிறது. மாவட்ட அளவு, மாநில அளவு மற்றும் எஃகு தொழிற்சாலைகளுக்கிடையிலான அளவு துடுப்பாட்ட போட்டிகள் தற்போது இங்கு நடைபெற்று வந்தாலும் தேசிய அளவிலான போட்டிகளை நடத்தவும் அரங்கம் தயாராக உள்ளது. தேசிய அளவிலான துடுப்பாட்டப் போட்டிகளை ஏற்பாடு செய்வதற்கான அனைத்து அடிப்படை தேவைகளையும் இந்த அரங்கம் பூர்த்தி செய்கிறது.

பொகாரோ மாவட்ட துடுப்பாட்ட சங்கத்தின் பொதுச் செயலாளர் பி. என். சிங் ஒரு பேட்டியில் கீழ்கண்டவாறு கூறினார்: இரஞ்சி கோப்பை போன்ற தேசிய அளவிலான போட்டிகளை நட்த்துவதற்கு நாங்கள் முயற்சி செய்கிறோம். கடந்த இரண்டு ஆண்டுகளாக வாரிய அளவிலான போட்டிகள் இங்கு நடந்துள்ளன. 2011 ஆம் ஆண்டு இங்கு ஒடிசா மற்றும் சார்க்கண்டு மாநில அணிகளுக்கிடையிலான போட்டி நடைபெற்றது. 2012 ஆம் ஆண்டு சார்க்கண்டு அணி மேற்கு வங்காள அணிக்கு எதிராக இங்கு விளையாடியது.

மேற்கோள்கள்
-----------

1. 1 2  "Bokaro cricket stadium awaits national matches". *The Times of India*. 23 January 2013. Archived from the original on 16 பிப்ரவரி 2013.. பார்த்த நாள்: 2 February 2013.
2. ↑  "Bokaro Steel Limited Cricket Stadium, Bokaro". 2 February 2013 அன்று பார்க்கப்பட்டது.
**வெள்ளால்** (*Ficus benjamina*) *ஃபைக்கஸ்* தாவரக் குடும்பத்தைச் சேர்ந்த ஒரு மரம் ஆகும். இது, தெற்காசியாவையும், தென்கிழக்காசியாவின் தென் பகுதியிலிருந்து ஆஸ்திரேலியா வரையான பகுதிகளைத் தாயகமாகக் கொண்டது. தாய்லாந்தின் தலைநகரான பாங்காக்கின் அதிகாரபூர்வ மரம் இதுவேயாகும். இயற்கையான நிலைமைகளில் இம்மரம் 30 மீட்டர் உயரம்வரை வளரக்கூடியது. கவர்ச்சியான முறையில் தொங்கிய நிலையில் இருக்கும் சிறு கிளைகளில் 6-13 சமீ நீளம் உள்ள பளபளப்பான இலைகள் காணப்படுகின்றன. இவ்விலைகள் ஏறத்தாள நீள்வளைய வடிவில் அமைந்து கூரான முனையுடன் கூடியவையாக இருக்கின்றன. இதன் சிறிய பழங்கள் சிலவகையான பறவைகளுக்கு உணவாகின்றன.

வளர்ப்பு
--------

வெப்பவலயப் பகுதிகளில் *வெள்ளால்*, பூங்காக்களிலும், சாலையோரங்கள் போன்ற வேறு நகர் சார்ந்த இடங்களிலும், பெரிதாக வளர்ந்து காணப்படுகின்றன. இது பொதுவாக இத்தகைய அழகூட்டும் தாவரமாகவே வளர்க்கப்பட்டு வருகிறது. மிதவெப்பப் பகுதிகளில் இத் தாவரம் வீட்டில் வளர்ப்பதற்காகப் பெரிதும் விரும்பப்படுகிறது. வளர்வதற்குரிய சாதகமற்ற நிலைமைகளைத் தாங்கிக்கொள்ளும் தன்மையும், அழகிய தோற்றமுமே இதற்குக் காரணமாகும். பிரகாசமான சூரிய ஒளியில் இது சிறப்பாக வளரக்கூடியது எனினும், குறிப்பிடத்தக்க அளவில் நிழலையும் தாங்கிக் கொள்ளக்கூடியது.

இவற்றையும் பார்க்கவும்
----------------------

* மரங்கள் பட்டியல்